જો મહિલાઓ ગળામાં મોંઘેરો નેકલેસ પહેરે તો પુરુષો શું કામ પાછળ રહે? પોતાની ઉપયોગી અને જરૂરી એવી ઍક્સેસરી પેનને પણ હવે તેઓ જુદા-જુદા લક્ઝુરિયસ સ્વરૂપમાં જોવાનું પસંદ કરે છે. પેન હવે ફક્ત મેટલ કે પ્લાસ્ટિકની જ નથી બનતી. સોના કે ચાંદીમાંથી બનાવવામાં આવેલી પેન પર ડાયમન્ડ કે બીજા પ્રેશિયસ સ્ટોન જડવામાં આવે છે. વધુમાં મધર ઑફ પર્લ જેવા મટીરિયલમાંથી પણ પેન બનવા માંડી છે. પેનના ટૉપમાં મોટો સૉલિટેર હોવો એ તો સામાન્ય વાત છે, કારણ કે હવે આખી પેનને જ એવી ડિઝાઇનમાં ડાયમન્ડથી જડવામાં આવે છે કે એ કોઈ પેન નહીં પણ જ્વેલરી જ દેખાય.